
 1.12.2017
 BG
 Официален вестник на Европейския съюз
 L 316/17
 РЕГЛАМЕНТ ЗА ИЗПЪЛНЕНИЕ (ЕС) 2017/2213 НА КОМИСИЯТА
 от 30 ноември 2017 година
 за изменение на Регламент за изпълнение (ЕС) 2017/271 на Комисията за разширяване на обхвата на окончателното антидъмпингово мито, наложено с Регламент (ЕО) No 925/2009 на Съвета върху вноса на някои видове алуминиево фолио с произход от Китайската народна република, за да бъде обхванат и вносът на някои леко модифицирани видове алуминиево фолио
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), и по-специално член 13 от него,
 като има предвид, че:
 (1)
 С Регламент (ЕО) No 925/2009 (2) Съветът наложи окончателно антидъмпингово мито върху вноса на алуминиево фолио с произход от Армения, Бразилия и Китай. На 17 декември 2015 г. с Регламент за изпълнение (EС) 2015/2384 (3) Комисията разшири обхвата на мерките за още пет години само за износа от Китай и преустанови действието на мерките по отношение на Бразилия.
 (2)
 С Регламент за изпълнение (ЕС) 2017/271 на Комисията (4) („Регламента“) беше разширен обхватът на окончателното антидъмпингово мито, наложено върху вноса на някои видове алуминиево фолио с произход от Китайската народна република, за да се обхване и вносът на някои леко модифицирани видове алуминиево фолио.
 (3)
 При разширяването на обхвата на приложимите антидъмпингови мита към някои леко модифицирани видове алуминиево фолио в член 1, параграф 1 от Регламента се прави позоваване на Регламент (ЕО) No 925/2009. Въпреки това, тъй като мерките не са повече в сила за Армения и Бразилия, правилното позоваване би следвало да е правното основание само за действащите мерки по отношение на Китай, а именно Регламент за изпълнение (ЕС) 2015/2384. Поради това е целесъобразно да се измени с обратно действие член 1, параграф 1 от Регламента така, че да съдържа позоваване на Регламент за изпълнение (EС) 2015/2384 на Комисията вместо на Регламент (EО) No 925/2009 на Съвета.
 (4)
 За да се ограничи опасността от заобикаляне на мерките, в член 1, параграф 3 от Регламента се предвижда освобождаванията, предоставени на дружествата, изрично посочени в параграф 2 от същия член, да се прилагат при условието за представяне пред митническите органи на държавите членки на валидна търговска фактура. Тази търговска фактура трябва да отговаря на изискванията по член 1, параграф 3 от Регламента.
 (5)
 След влизането в сила на Регламента тази търговска фактура породи трудности за националните митнически служби, тъй като може да се издава само от производителя. Въпреки това при съответното разследване се установи, че обикновено производителите износители, посочени в член 1, параграф 2 от Регламента, извършват износ чрез несвързани търговци. Поради това те не могат да отговорят на това изискване, без да им се наложи значително да нарушат стопанските си практики. Несъмнено, ако тези икономически оператори трябва да отговорят на изискванията по член 1, параграф 3 от Регламента, те биха били принудени да променят каналите си за продажби и да започнат да